José Armando Sayovo

José Armando Sayovo (født 3. mars 1973 i landsbyen Cambuengue i Catabola kommune i provinsen BiéAll Africa - Angola: José Sayovo Invited to Run for UN Ambassador Post, besøkt 18. oktober 2012.) er en angolsk handikappet friidrettsutøver, som hovedsakelig konkurrerer i sprintløp. Han konkurrerer i klassen T11, som er en av klassene for synshemmede utøvere.

Han mistet synet i 1997, da han tjenestegjorde i militæret (Angolan Armed Forces), og ble rammet av en antitank-landmine.All Africa - Angola: Athlete Sayovo Among World's Top References In 13 Years, besøkt 16. oktober 2012. 

 Karriere 
Han vant 100, 200 og 400 meter ved afrikamesterskapet i friidrett for handikappede i 2001, som ble arrangert i Kairo i Egypt. 

I 2003 vant han gull på 100, 200 og 400 meter ved VM i friidrett for blinde (IBSA World Championships and Games) i Quebec i Canada., og han vant også 100, 200 og 400 meter ved Paralympiske sommerleker 2004 i Athen.IPC - Profil - Sayovo, Jose Armando, besøkt 16. oktober 2012. 

Ved Paralympiske sommerleker 2008 i Beijing fikk han sølv på de samme tre distansene.IPC - Profil - Armando, Jose, besøkt 16. oktober 2012. Brasilianske Lucas Prado vant alle tre distansene, med ny verdensrekord på 100 og 200 meter. Ved disse lekene var han Angolas flaggbærer ved åpningsseremonien.IPC - Beijing 2008 Paralympic Games Opening Ceremony - Flagbearers List, besøkt 16. oktober 2012. 

I april 2011 deltok han ved VM i friidrett for blinde (IBSA World Championships and Games), der han deltok i klassen B1/T11. Der fikk han gull på 100, 200 og 400 meter.IBSA - IBSA World Championships and Games   (PDF), besøkt 16. oktober 2012. Året etter tok han gull på 400 meter ved Paralympiske sommerleker 2012 i London, med ny personlig rekord på 50,75 i finalen. På 200 meter fikk han bronse, bak Felipe Gomez og Daniel Silva. Han deltok også på 100 meter, der han kom på fjerdeplass i finalen.

 Referanser 

 Eksterne lenker 

 Profil hos IPC
 London 2012 - Jose Sayovo Armando
 London 2012 - Athletics - Men's events (resultater PL 2012)

Kategori:Angolanske sprintere
Kategori:Angolanske handikappidrettsutøvere
Kategori:Deltakere for Angola under Paralympiske sommerleker 2012
Kategori:Deltakere for Angola under Paralympiske sommerleker 2008
Kategori:Deltakere for Angola under Paralympiske sommerleker 2004
Kategori:Paralympiske mestere for Angola